《次韵谢平心胡祠监见惠生日五首》
元代·方回

风追电逐角材贤，我独从公息担肩。
野旷杖藜临绝景，山寒采梠度层巅。
淡汤煮饭身无病，小秤收租岁有年。
臭橐腐仓死兵火，何如清节保生全。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。